Na temelju članka 21. Zakona o grobljima (“Narodne Novine“ 78/25, 80/25), članaka 31. do 34. Odluke o grobljima („Službene novine Općine Sv. Lovreč __), te članka 32. Statuta Općine Sv. Lovreč («Službene novine Istarske županije br. 7/09, "Službene novine Općine Sv. Lovreč" br. 2/13, 4/13- pročišćeni tekst, 4/14, 1/21 i 2/25 ), Općinsko vijeće Općine Sv. Lovreč na svojoj sjednici održanoj dana ---.07.2026. godine donosi
ODLUKU 
O VISINI GROBNIH NAKNADA 

Članak 1.
Ovom odlukom utvrđuje se visina naknade za trajno korištenje grobnih mjesta, visina godišnje naknade za korištenje grobnih mjesta, naknada za izgradnju nadgrobnih spomenika te ostale naknade za mjesno groblje u Sv. Lovreču Pazenatičkom.


Članak 2.
Visina naknade za trajno korištenje grobnih mjesta iznosi:

	1.
	dječji grobovi površine do 1,5 m2                                
	200,00 eura

	2.
	grobovi za odrasle površine do 2.m2                                         
	400,00 eura,

	3.
	teren za izgradnju grobnice po m2                                        
	200,00 eura

	4.
	grobnice u vlasništvu Općine Sv. Lovreč 
	Posebna odluka Općinskog vijeća



U slučaju da je grobno mjesto veće od navedenih površina, naknada se uvećava za 200,00 eura za svaki dodatni započeti 1 m2.

 
Članak 3.
 	Godišnja grobna naknada za korištenje grobnih mjesta plaća se:
 
	1.
	jedno grobno mjesto, površine 3 m2                                         
	10,00 eura

	2.
	dvostruko grobno mjesto, površine od 3 m2 do 5 m2          
	15,00 eura

	3.
	dvostruko grobno mjesto površine preko 5 m2                                         
	20,00 eura

	4.
	grobnice
	25,00 eura




Članak 4.
Naknada za izgradnju nadgrobnog spomenika plaća se:

	1.
	nadgrobnog spomenika za jedno grobno mjesto                          
	50,00 eura

	2.
	nadgrobnog spomenika za dvostruko grobno mjesto                                         
	75,00 eura

	3.
	nadgrobne kapele ili višeg spomenika po rješenju  nadležnog tijela uprave                                                              
	100,00 eura

	4.
	spomen ploče na obodni zid groblja                                              
	50,00 eura



Članak 5.
	Naknada za odlaganje posmrtnih ostataka kostiju umrlog u zajedničku kosturnicu plaća se u iznosu od 20,00 eura.
Naknada za pokapanje umrle osobe u Depozitorij plaća se u iznosu od 50,00 eura. 
Naknada za pokapanje umrle osobe u Komunal plaća se u iznosu od  50,00 eura.

Članak 6.
	Naknada iz članka 2. Ove Odluke plaća se jednokratno u roku od 15 dana primitka rješenja o dodjeli na korištenje grobnog mjesta.
	Za jednokratno plaćanje u roku od 15 dana od dana primitka rješenja o dodjeli korištenja grobnog mjesta odobrava se popust od 10 %.

Članak 7.
	Naknada iz članka 3. ove Odluke plaća se jednom godišnje u roku od 15 dana od dana primitka rješenja od strane Uprave groblja.

Članak 8.
	Naknade iz članka 4. i 5. ove Odluke plaćaju se u roku od 15 dana od dana primitka rješenja  od strane Uprave groblja.

Članak 9.
	Iznos naknade iz članka 2. i 3. ove Odluke za korisnike koji nemaju stalno prebivalište na području općine Sv. Lovreč, a državljani su Republike Hrvatske, uvećava se za 50%.
Stavak 1. ovog članka ne odnosi se na korisnike koji nemaju stalno prebivalište na području općine Sv. Lovreč ali spadaju pod matičnu župu Sv. Lovreč (npr. korisnici  iz Jurcani, Jakići Gorinji i sl.)

Članak 10.
Iznos naknade iz članka 2. i 3. ove Odluke za korisnike grobnog mjesta koji su strani državljani bez stalnog prebivališta u Republici Hrvatskoj uvećava se za 100%.


Članak 11.
	Donošenjem ove Odluke prestaje važiti Odluka o visini grobnih naknada (Službene novine Općine Sv. Lovreč broj 2/20). 

Članak 12.
Ova odluka stupa na snagu osmog dana od dana objave u službenim novinama Općine Sv. Lovreč 

KLASA: 
URBROJ: 
Sv. Lovreč Pazenatički. __.__.2026.g.


OPĆINSKO VIJEĆE OPĆINE SV. LOVREČ
                                                                       
 	     PREDSJEDNIK
                                                        		 		      Branko Zgrablić  




